《木兰花慢 寄武曾》
清代·曹贞吉

故人知我在，枉尺素、自菰芦。想秋锦堂中，萧然四壁，鹤径亲锄。

秋庐。不堪回首，望青山一发泪痕枯。九日龙番叶落，三秋葛镜霜铺。

归欤。迢递岁华徂。眇眇正愁予。想梦觉沉吟，鸟名脱佛，鱼唤娵隅。

南湖。先生健否，正长安冰雪上鬑须。辛苦冯唐老矣，烟波垂钓何如。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。